Държавен вестник, бр. 39, 2022 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  39
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ОКОЛНАТА СРЕДА И ВОДИТЕ
СПОРАЗУМЕНИЕ
по оценка на въздействието върху околната 
среда (ОВОС) и стратегическа екологична 
оценка (СЕО) в трансграничен контекст между 
Министерството на околната среда и водите 
на Република България и Министерството 
на защитата на околната среда на Република 
Сърбия
(Одобрено с Решение № 196 от 24 март 
2020 г. на Министерския съвет. В сила от  
6 май 2022 г.)
Министерството на околната среда и водите 
на Република България и Министерството 
на защитата на околната среда на Република 
Сърбия, по-нататък наричани „Страните“,
Изразявайки желанието да укрепят и да 
задълбочат сътрудничеството между двете 
страни с цел прилагането на процедурите 
по ОВОС и СЕО в трансграничен контекст,
Отчитайки, че двете съседни страни при-
знават основните принципи на политиките 
и законодателството на Европейския съюз 
(ЕС), както и всички международни актове, 
свързани с опазване на околната среда, както 
и суверенните права на всяка една от двете 
страни,
Обръщайки внимание, че Република Бъл-
гария е държава – член на ЕС, и е задължена 
да прилага европейското законодателство 
във всички политики, отнасящи се до окол-
ната среда, и е Страна по „Конвенцията за 
оценка на въздействието върху околната 
среда в трансграничен контекст от 1991 г.“, 
приета от Икономическата комисия на ООН 
за Европа и по Протокола за Стратегическа 
екологична оценка към Конвенцията, и че 
Република Сърбия е държава – кандидат за 
членство в ЕС, и е Страна по „Конвенцията 
за оценка на въздействието върху околната 
среда в трансграничен контекст от 1991 г.“ и 
по Протокола за Стратегическа екологична 
оценка към Конвенцията,
Съзнавайки взаимовръзката между иконо-
мическите дейности и последствията върху 
околната среда,
Потвърждавайки необходимостта да се оси-
гури екологосъобразно и устойчиво развитие,
Решени да допринесат за засилването на 
международното сътрудничество при оценка-
та на въздействието върху околната среда в 
трансграничен контекст,
Отчитайки необходимостта от и важността 
на изпреварващата политика и на предот­
вратяването, намаляването и мониторинга 
на значителните вредни въздействия в транс­
граничен контекст върху околната среда и 
човешкото здраве,
се споразумяха за следното:
Член 1
Основни цели на това Споразумение:
Създаване на механизъм за провеждане от 
Страните на оценка на въздействието върху 
околната среда и стратегическа екологична 
оценка при осъществяването от тях на дей-
ности в трансграничен контекст;
Приемане на екологосъобразни решения на 
Страните по Споразумението при разрешава-
нето на предлагана дейност/план/програма, 
отдавайки особено значение на намаляването 
на значителното вредно въздействие, особено 
в трансграничен контекст;
Одобряване на предлагана дейност/план/
програма на основата на националните пра-
вови и/или административни разпоредби на 
Страните по Споразумението и политиката 
да осигурят оценка на въздействието върху 
околната среда и човешкото здраве при осъ-
ществяването от тях на дейности в трансгра-
ничен контекст;
Прилагане на оценката на въздействието 
върху околната среда като необходим инстру-
мент за повишаване на качеството на инфор-
мацията за факторите на околната среда на 
ранен етап от процеса на вземане на решения 
от компетентните органи. 
Член 2
За целта на това Споразумение:
1. „Страна на произход“ означава страна 
по настоящото Споразумение, под чиято 
юрисдикция се предвижда да се осъществи 
предлагана дейност/план/програма. 
2. „Засегната страна“ означава страна по 
настоящото Споразумение, която може да 
бъде засегната от трансгранично въздействие 
на предлагана дейност, която се предвижда да 
се осъществи под юрисдикцията на „страна 
на произход“.
3. „Предлагана дейност“ означава всяка 
дейност или всяко съществено изменение в 
дадена дейност за извършване на строителни 
работи или изграждане на инсталации или 
схеми, или друга намеса в естествената околна 
среда и ландшафта, изискващи вземане на 
решение от компетентен орган в съответствие 
с прилаганата национална процедура.
4. „Планове или програми“ означава пла-
нове или програми и всички техни изменения, 
които са: 
а) изисквани от законови, нормативни или 
административни разпоредби; 
и
б) предмет на подготовка и/или приемане 
от органите на властта или подготвени от